జబ్ వి మెట్
చిత్ర విజయం కోసం, ఈ చిత్ర నటులు విడివిడిగా అనేక టెలివిజన్ కార్యక్రమాలలో పాల్గొన్నారు. కరీనా కపూర్ "సరెగమప చాలెంజ్ 2007" అనే పాటలపోటీ కార్యక్రమానికి అతిధి న్యాయ నిర్ణేతగా వ్యవహరించగా, షాహిద్ వరుసగా "అముల్ స్టార్ వాయిస్ ఆఫ్ ఇండియా" మరియు "ఝలక్ దిఖలాజా" అనే కార్యక్రమాలలో కనిపించారు. తరువాత వారిద్దరు కలిసి "నాచ్ బలియే" అనే కార్యక్రమంలో కనిపించారు. ఇవే కాకుండా, ఈ చిత్ర నిర్మాతలు ముంబాయి[[లోని పశ్చిమ మరియు మధ్య రైల్వే లోని రెండు స్థానిక రైళ్ళకు చిత్రంలోని బొమ్మలను రంగులు వేయించారు, రైలు ప్రయాణికులకు షాహిద్ తో మాట్లాడే అవకాశం కలిగించి జబ వుయ్ మెట్ విజయం కోసం కృషి చేశారు.]] 23 అక్టోబరు 2007 నాటి రాత్రి, ముంబాయిలోని యాష్ రాజ్ స్టూడియోస్ లో ఈ చిత్రం కోసం పనిచేసిన కార్యవర్గం మరియు వారి కుటుంబసభ్యుల కోసం ఈ సినిమాను ముందుగా ప్రదర్శించారు.
జబ్ వి మెట్
ముంబయికి తిరిగిరావడంతోనే గీత్ సాంగత్యంలో అతనికి అలవడిన ఆశావాద దృక్పదంతో, ఆదిత్య తన పరిశ్రమను ఉన్నత స్థానానికి తీసుకువెళతాడు. తొమ్మిది నెలల తరువాత, "గీత్" పేరు మీదుగా ఒక క్రొత్త ఉత్పత్తి, ఒక కాలింగ్ కార్డు మార్కెట్ లోకి ప్రవేశపెడతాడు. గీత్ కుటుంబం ఈ ఆవిష్కరణను టి.వి.లో చూసి ఆదిత్యను కలవడానికి ముంబాయికి వెళతారు. గీత్ ఇంతవరకూ ఇంటికి వెళ్ళలేదని తెలుసుకుని ఆదిత్య ఆశ్చర్యపోతాడు. తనను తిరిగి ఇంటికి తీసుకువచ్చే బాధ్యతను ఆదిత్య తీసుకుంటాడు.